钦定古今图书集成/明伦汇编/氏族典/第397卷 > 李颐
## 钦定古今图书集成/明伦汇编/氏族典/第397卷 > 李颐

按《明外史李颐传》：“颐字惟贞，馀干人。隆庆二年进士，
授中书舍人。博习典故，负才名。万历初，擢御史。忤张
居正，出为湖州知府，累迁河南右布政使。擢右佥都
御史，巡抚顺天。以定乱兵，进兵部右侍郎。已进左侍
郎。久之，进右都御史。在镇十年，威望大著。二十九年，
以工部右侍郎理河道，以劳卒。”